L 164/32 Jurnalul Oficial al Uniunii Europene 26.6.2009 REGULAMENTUL (CE) NR. 553/2009 AL COMISIEI din 25 iunie 2009 privind lansarea unei invitații specifice de participare la licitație pentru revânzarea pe piața comunitară a porumbului din recoltele anterioare recoltei din anul de piață 2007/2008 deţinut de organismul de intervenție din Ungaria COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 litera (f) coroborat cu articolul 4, întrucât: Regulamentul (CE) nr. 127/2009 al Comisiei din 12 februarie 2009 de stabilire a procedurii și a condițiilor pentru vânzarea cerealelor păstrate de către agențiile de plăți sau de către agențiile de intervenție (?) prevede că vânzarea cerealelor păstrate de organismul de intervenție se efectuează prin invitație de participare la licitație şi pe baza unor condiții de preţ care să nu perturbe piața. Regulamentul (CE) nr. 712/2007 al Comisiei (?) a lansat, pentru anul de piață 2007/2008, invitații permanente de participare la licitație pentru revânzarea pe piața comu- nitară a cerealelor deţinute de organismele de intervenție din statele membre. Pentru a asigura aprovizionarea cres- cătorilor de vite și a industriei furajelor la preţțuri compe- titive în primele luni ale anului de piață 2008/2009, regulamentul menționat a fost modificat astfel încât să prevadă ca ofertele pentru licitaţiile parțiale să poate fi depuse până la 17 decembrie 2008. La începutul anului de piață 2007/2008, stocurile de intervenție comunitare erau de 2,46 milioane de tone, din care 2,23 milioane de tone de porumb. Pe parcursul anului de piaţă menţionat au fost efectuate vânzări destul de importante, în special de porumb, din stocurile de intervenție în cadrul invitației de participare la licitație reglementate de Regulamentului (CE) nr. 712/2007. Totuși, date fiind condițiile de piață existente de la jumătatea lunii septembrie 2008, în special în ceea ce priveşte preţurile, operatorii n-au mai depus oferte, astfel încât la 31 octombrie 2008 mai era disponibilă o cantitate de 16 000 de tone de porumb de intervenție. 299, 16.11.2007, p. 1. JOL JO L 42, 13.2.2009, p. 3. JOL 163, 23.6.2007, p. 7. Aceste stocuri vechi (în principal din recoltele 2004 şi 2005) vor intra în concurență cu porumbul comunitar din abundenta recoltă din 2008, al cărui preţ de vânzare era deja, la 31 octombrie 2008, inferior prețului de inter- venție. Ținând cont de această situație, ar trebui ca acest stoc să devină disponibil pentru a fi utilizat pe piața internă. Articolul 7 alineatul (3) din Regulamentul (CE) nr. 127/2009 prevede că, în cazul în care se produc perturbări în funcţionarea organizării comune a piețelor, în special datorită dificultății apărute în vânzarea cerealelor în timpul unui an de piață la preţuri conforme cu alineatul (1) de la respectivul articol, vânzarea pe piața comunitară poate fi organizată pe baza unor licitaţii specifice în condiții speciale. În cazul de faţă, durata mare de stocare a porumbului din recoltele anterioare recoltei din anul de piață 2007/2008, deținut de organismul de intervenție din Ungaria, şi preţurile de pe piață ale porumbului constatate în prezent în Ungaria constituie circumstanțe speciale care justifică lansarea unei invitații specifice de participare la licitaţie pentru vânzarea porumbului din recoltele ante- rioare recoltei din anul de piață 2007/2008 la prețuri care ar putea fi inferioare prețului de intervenție. Pe de altă parte, pe piaţa comunitară se înregistrează fluctuații importante ale preţurilor. Din cauza acestor diferențe, loturile adjudecate ar putea să nu fie ridicate de operatorii beneficiari ai licitațiilor. Prin urmare, garanția de cinci euro pe tonă prevăzută la articolul 5 alineatul (3) al doilea paragraf din Regulamentul (CE) nr. 127/2009 se dovedeşte insuficientă pentru a garanta ridicarea. Pentru a evita o astfel de situație și a asigura o funcționare eficientă a invitației de participare la licitaţie reglementate de prezentul regulament, este necesară, în vederea limitării riscurilor, majorarea valorii garanției mai sus-menționate. Pentru a ţine seama de situația pieței comunitare, este oportun să i se încredințeze Comisiei gestionarea invita- țiilor de participare la licitație. De asemenea, trebuie prevăzut un coeficient de atribuire pentru ofertele situate la nivelul prețului minim de vânzare. În scopul gestionării eficiente a sistemului, este necesar să se prevadă transmiterea pe cale electronică a informațiilor solicitate de către Comisie. Este important ca organismul de intervenție să păstreze anonimatul cu privire la ofertanți cu prilejul comunicării informațiilor către Comisie. Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole,